
ขั้นตอนและวิธีการกำจัดขยะอินทรีย์
และขยะที่ย่อยสลายได้

                        ขยะคืออะไร ?
“ขยะ” ถือเป็นเรื่องใกล้ตัวที่สุด ที่เราหลงลืมและมองข้ามว่าเป็นปัญหาใหญ่ที่สังคมต้องเป็นผู้แก้ไข แต่จริงๆ แล้วตัวเราเองก็สามารถจัดการกับมันได้โดยง่าย แต่ก่อนอื่นเราควรทราบถึงความหมายของคำว่า “ขยะ” กันก่อน !!! 

ขยะหรือมูลฝอย คือ เศษกระดาษ เศษผ้า เศษอาหาร เศษสินค้าเศษวัตถุ ถุงพลาสติก ภาชนะที่ใส่อาหาร เถ้า มูลสัตว์ ซากสัตว์หรือสิ่งอื่นใดที่เก็บกวาดจากถนน ตลาดที่เลี้ยงสัตว์หรือที่อื่น และหมายความรวมถึงมูลฝอยติดเชื่อ มูลฝอยที่เป็นพิษ หรืออันตรายจากชุมชน

                                   ขยะมี 4 ประเภท
1. ขยะอินทรีย์ คือ ขยะที่เน่าเสียและย่อยสลายได้เร็ว สามารถนำไปหมักทำปุ๋ยได้ เช่น เศษผัก เปลือกผลไม้ เศษอาหาร
 ใบไม้ เศษเนื้อสัตว์ เป็นต้น
2. ขยะรีไซเคิล คือ ของเสียบรรจุภัณฑ์ หรือวัสดุเหลือใช้        ซึ่งสามารถนำกลับมาใช้ประโยชน์ใหม่ได้ เช่น แก้ว กระดาษ กระป๋องเครื่องดื่ม เศษพลาสติก เศษโลหะ อลูมิเนียม           ยางรถยนต์ กล่องเครื่องดื่ม UHT เป็นต้น
3. ขยะทั่วไป คือ ขยะประเภทอื่นนอกเหนือจากขยะย่อยสลาย ขยะรีไซเคิล และขยะอันตราย มีลักษณะที่ย่อยสลายยากและ ไม่คุ้มค่าสำหรับการนำกลับมาใช้ประโยชน์ใหม่ เช่น ห่อพลาสติกใส่ขนม ถุงพลาสติกบรรจุผงซักฟอก พลาสติกห่อลูกอม ซองบะหมี่กึ่งสำเร็จรูป ถุงพลาสติกเปื้อนเศษอาหาร โฟมเปื้อนอาหาร เป็นต้น
4.ขยะอันตราย คือ ขยะที่มีองค์ประกอบหรือปนเปื้อนวัตถุอันตรายชนิดต่างๆ ซึ่งได้แก่ วัตถุระเบิด วัตถุไวไฟ หรือสิ่งอื่นใดที่อาจทำให้เกิดอันตราย แก่บุคคล พืช สัตว์  เช่น ถ่านไฟฉาย หลอดฟูออเรสเซนต์ แบตเตอรี่  โทรศัพท์เคลื่อนที่ กระป๋องสเปรย์บรรจุสีหรือสารเคมี  เป็นต้น
[image: image5.png]



      เอกสารประชาสัมพันธ์
     องค์การบริหารส่วนตำบลละแอ 
   อำเภอยะหา จังหวัดยะลา

 ถังสีน้ำเงิน
 รับรองขยะมูลฝอยทั่วไป เช่น ถุงหรือพลาสติกใส่ขนม 
ถุงพลาสติกบรรจุผงซักฟอก ฯลฯ

  ถังสีเขียว
รับรองขยะมูลฝอยย่อยสลาย เช่น เศษอาหาร
 เปลือกผลไม้ เศษผัก เศษเนื้อสัตว์ เป็นต้น

 ถังสีเหลือง 
รับรองขยะมูลฝอยที่ยังใช้ได้(รีไซเคิล) เช่น เศษเหล็ก
 เศษแก้ว กระดาษ พลาสติก ฯลฯ

ถังสีส้ม/แดง
รับรองขยะมูลฝอยอันตราย เช่น ถ่านไฟฉายหรือแบตเตอรี่
โทรศัพท์เคลื่อนที่ กระป๋องสีสปรย์ ฯลฯ

	ประเภท
	แยกวิธีใด
	นำไปใช้ประโยชน์

	ขยะอินทรีย์
	- คัดแยกอาหาร กิ่งไม้  ใบไม้
ออกจากขยะอื่น
-จัดหาภาชนะที่มีฝาปิดเพื่อแยกเศษอาหาร ผัก   ผลไม้
	-รวบรวมเศษอาหารไว้เลี้ยงสัตว์
-นำเศษผักผลไม้ไปทำขยะหอมหรือน้ำหมักจุลินทรีย์ (EM)
-เศษกิ่งไม้ ใบไม้ ผสมกับกากที่ได้จากการทำขยะหอมกลายเป็น   ปุ๋ยหมักอินทรีย์


	ขยะ
รีไซเคิล
	- แยกขยะรีไซเคิลที่ขายได้ แต่ละประเภทให้เป็นระเบียบเพื่อสะดวกในการหยิบใช้
	-รวบรวมมาเข้ากิจกรรมของ    ชุมชน เช่น ธนาคารขยะแลกแต้ม ขยะแลกไข่ ธนาคารขยะ ฯลฯ
-นำมาใช้ซ้ำเป็นอุปกรณ์ในบ้าน เช่น ขวดพลาสติกนำมาตัดเพื่อปลูกต้นไม้ กระป๋องน้ำอัดลม   ตัดฝาใช้เป็นแก้วน้ำ ฯลฯ

	ขยะอันตราย
	- แยกขยะอันตรายออกจากขยะอื่นๆโดยในการคัดแยกต้อระวังไม่ให้ขยะอันตราย  ที่บรรจุอยู่สัมผัสร่างกายหรือเข้าตา
	- ขยะอันตรายเหล่านี้ไม่สามารถนำมาใช้ประโยชน์ซ้ำอีกแต่ท่านสามารถช่วยป้องกันปัญหาภาวะมลพิษจากขยะได้ โดยรวบรวมนำไปกำจัดอย่างถูกวิธี




ปุ๋ยชีวภาพที่ผลิตจากพืชหรือขยะเปียก
· เศษวัสดุเหลือใช้ 0.5 ถัง
· กากน้ำตาล 1 ลิตร
· น้ำหมักจุลินทรีย์ 1 ลิตร
· น้ำสะอาด 0.5 ถัง
                       อุปกรณ์
· ถังพลาสติกมีฝาปิดขนาด 20-40 ลิตร
· ถุงปุ๋ย
วิธีการทำปุ๋ยชีวภาพ
1.   เติมน้ำสะอาดลงในถังพลาสติกประมาณครึ่งถัง
2.   จากนั้นเติมกากน้ำตาลและหัวเชื้อจุลินทรีย์ผสมให้เข้ากัน
3.   นำเศษวัสดุใส่ถุงปุ๋ยผูกปากถุงแล้วนำไปแช่ให้จมเป็น เวลา 7 วัน โดยเก็บในที่ร่ม
	ประโยชน์ : ผสมน้ำ 1:500 ใช้ฉีดพ่นหรือรดต้นพืชช่วยเร่งการเจริญเติบโตและใช้เป็นหัวเชื้อจุลินทรีย์



